**Info Midt-Norge Travforbund, januar 2017.**

Her kommer litt informasjon fra styret i Midt-Norge Travforbund. Informasjonen er litt oppsummering og litt om hva som skal skje fremover, med viktige datoer.

**Nye Leangen**

Møter med grunneiere i Klæbu og Melhus er avholdt. Fremdrift som pågår:

* Det sendes over konkrete forslag til kjøpekontrakter for begge alternativene
* Kostnadskalkyler for begge steder oppdateres
* Situasjonsplaner for begge steder oppdateres
* Tegninger for bygninger oppdateres

Grunnlaget for dette ventes ferdig i løpet av uke 4. Avtalegrunnlag og presentasjonsgrunnlag kan være klart for beslutninger fra tidlig uke 5

Se vedlagt notat fra Steenstrup Stordrange, vedrørende valg av lokasjon av ny travbane.

**Generalforsamling i Midt-Norge Travforbund 2017**

Generalforsamlingen avholdes søndag 12. mars kl 11.00 på Gauldal Travpark, Vollmarka, på Melhus.

Påmelding av lagenes representanter sendes forbundskontoret innen mandag 20. februar. HUSK e-postadresse på alle representanter.

Forslag som ønskes behandlet på generalforsamlingen, må være styret i hende før 19. februar.

Endelig saksliste med sakspapirer sendes ut senest 26. februar.

**Funksjonærkurs for regionale premiekjøringer og lokalkjøringer**

Det avholdes funksjonærkurs for regionale premiekjøringer og lokalkjøringer i Trondheim 4. og 5. februar.

Dette er en flott mulighet for travlagene til å få nye funksjonærer og få oppdatert de funksjonærene man har. Det er ingen skriftlig prøve etter gjennomført kurs.

Påmelding til forbundskontoret innen mandag 23. januar kl 10.00.

Se mer informasjon: http://www.travsport.no/Organisasjon/ForbundLag/Midt-Norge-Travforbund/Nyheter/FUNKSJONARKURS-4-og-5-februar/

**Ungdomsavdeling**

Vi minner om informasjonen fra desember vedrørende Ungdomsrepresentasjon.

Forbundet vil i 2017 etablere en ungdomsavdeling, som vil få en representant i forbundsstyret. Denne vil få møte- og talerett, slik representantene fra Ponni Nord og Ponni Sør har i dag.

Det er viktig at lagene i de enkelte regioner også prøver å etablere ungdomsavdelinger. Vi vet at en del lag ikke har medlemmer i alderen 16 – 25 år, men de som har bør finne plass i sine styrer til en representant for disse. Regionstyrene bes om å følge opp dette, og også selv finne plass til en ungdomsrepresentant i sitt styre.

Forbundsstyret vil til årets generalforsamling invitere en Ungdomsrepresentant fra hver region til årets generalforsamling i MNTF. Regionene velger ut denne ved sine GF. Navn og e-post sendes forbundskontoret innen 20. februar.

**Til Start**

DNT arrangerer evaluering av Til Start for hester født 2014 helga 20. – 21. januar på Gardermoen. Fra Midt-Norge deltar Pia Helen Hernes og Monica Eide Leirvik, sammen med Sverre Hosen.

I 2017 blir det arrangementer på disse datoene:

**Til Start informasjonsmøter**

**Dato Sted Region**

22.03.17 ONS Surnadal Orkdal/Møre

23.03.17 TOR Nossum Nord

29.03.17 ONS Leangen Trondheim/Gauldal/Orkdal

30.03.17 TOR Bjugn Fosen

**Til Start samlinger m hest våren 2017**

**Dato Sted Årganger**

22.04.17 LØR Rindal 2016, 2015 og eldre

23.04.17 SØN Nossum 2016, 2015 og eldre, inkl Nordlandshester

13.05.17 LØR Leangen 2016, 2015 og Nordlandshester

14.05.17 SØN Bjugn 2016, 2015 og eldre

**Til Start samlinger m hest og kurs høsten 2017**

**Dato Sted Årganger**

13.09.17 ONS Surnadal kurs foring og trening, åpent for alle

14.09.17 TOR Leangen kurs foring og trening, åpent for alle

30.09.17 LØR Nossum kurs foring og trening, åpent for alle

30.09.17 LØR Nossum 2016, 2015 og eldre, inkl Nordlandshester

01.10.17 SØN Rindal 2016, 2015 og eldre

14.10.17 LØR Leangen 2016, 2015 og Nordlandshester

15.10.17 SØN Bjugn kurs foring og trening, åpent for alle

15.10.17 SØN Bjugn 2016, 2015 og eldre

Nærmere informasjon blir lagt ut på forbundets hjemmeside.

Forbundet vil oppfordre alle travlag til å arrangere fellestreninger en eller flere ganger i måneden. Dette vil være positivt for både hester og kusker, samt man får skapt et miljø rundt lagets treningsanlegg. Dette vil også bidra til å gjøre flere hester startklare til løpene på Leangen.

**Lokalkjøringer**

Terminlisten for lokalkjøringer i Midt-Norge 2017 er nå klar. Den finner dere på forbundets hjemmeside, <http://www.travsport.no/Organisasjon/ForbundLag/Midt-Norge-Travforbund/Resultater1/Lopsinnbydelser-2017/>

Terminlisten og løpsinnbydelsene trykkes i Det Norske Travselskaps Løpsbulletin, som utkommer annenhver måned.

Det trykkes ingen lokal løpsbulletin.

Dessverre måtte Orkdal Tråvklubb avlyse sin lokalkjøring lørdag 7. januar pga for lite meldte hester. Børsa og Skaun Traverlag arrangerte sin kjøring lørdag 14. januar, med stor deltakelse.

Forbundet oppfordrer lagene i de enkelte regioner til å samarbeide for å få arrangert disse lokalkjøringene. Enkelte lag sliter mer enn andre, pga geografien, men med samarbeid bør det være mulig for alle.

Lokalkjøringene er et viktig virkemiddel for å få flere hester startklare til løpene på Leangen.

Leangen Travbane har fått 51 kjøredager i 2017. Forbundet jobber med å få utskrevet flere løp pr løpsdag, slik at tilbudet om antall starter pr år pr hest skal bli bedre.

**Generalforsamlinger**

Travlagene arrangerer sine i løpet av januar.

Regionene arrangerer sine innen 15. februar

Forbundet arrangerer sin sondag 12. mars på Gauldal travpark i vollmarka.

DNT arrangerer sin lørdag 29. april.

PS: Husk å sette TRAV 2020 på agendaen. Velg en eller to saker dere skal jobbe spesielt med i 2017.

**Generalforsamling i Det Norske Travselskap 2017**

DNTs generalforsamling avholdes 29. april 2017, kl 11-18 på Clarion Hotel & Congress Oslo Airport.

Lagene sender utfylt påmeldingsskjema til forbundssekretæren innen 13. februar 2017

I henhold til DNTs lov § 2-9 (2) skal forslag som ønskes behandlet på generalforsamlingen være DNT i hende senest 6 uker før generalforsamlingen. Forslag fra travlag skal sendes via respektive forbund som gir sin uttalelse.

Full innkalling ser du her: <http://www.travsport.no/Nyhetsarkiv/2017/Januar/Innkalling-til-DNTs-Generalforsamling-2017/>

Forslag til kandidater til DNTs styre, sendes valgkomiteens leder innen 1. februar, på E-post: hanstronstad@gmail.com.

**Årsrapporten 2016**

Husk fristen for innsending av Årsrapporten 2016. Den skal være innsendt til forbundskontoret innen 15. februar 2017. Husk alle vedlegg.

**Styremøter**

Forbundets neste styremøte er tirsdag 21. februar. Har dere saker dere ønsker behandlet, ta kontakt med forbundskontoret.

Styrets representanter og forbundssekretæren er disponible for delta i møter i lag og regioner, og for å holde kurs i lag og regioner.

**E-post**: [dnt.midtnorge@travsport.no](mailto:dnt.midtnorge@travsport.no) **Tel**: 73847940 **Mobil**: 95729911

**Kontorets åpningstider**: mandag – torsdag kl 07.30 – 14.00, fredager stengt.

**Besøksadresse:** Leangen Travbane

**Postadresse:** Midt-Norge Travforbund, Postboks 3911, 7443 Trondheim

**Hjemmeside:** http://www.travsport.no/Organisasjon/ForbundLag/Midt-Norge-Travforbund/

Trondheim 20. januar 2017

Midt-Norge Travforbund

Edmund Morewood

Styreleder